b'\n_START_ARTICLE_\nRuski otok\n_START_PARAGRAPH_\nRuski otok (ruski: \xd0\xbe\xcc\x81\xd1\x81\xd1\x82\xd1\x80\xd0\xbe\xd0\xb2 \xd0\xa0\xd1\x83\xcc\x81\xd1\x81\xd1\x81\xd0\xba\xd0\xb8\xd0\xb9) je otok u Primorskom kraju u Rusiji.\n_START_SECTION_\nPolo\xc5\xbeaj\n_START_PARAGRAPH_\nOtok se nalazi na krajnjem istoku Rusije nasuprot grada Vladivostoka u Japanskom moru u Zaljevu Petra Velikog. Sa Vladivostokom je spojen ovje\xc5\xa1enim mostom nazvanim Most na otoku Ruskom. Nalazi se oko 9.334 km isto\xc4\x8dno od Moskve. Tjesnac Isto\xc4\x8dni Bospor dijeli ga od poluotoka Muravjov-Amurski. Od jugozapadne obale otoka le\xc5\xbee sljede\xc4\x87i otoci: Popova (7 km du\xc5\xbeine, 4,3 km \xc5\xa1irine), Rejneke (3,4 km) i Rikord (4,1 km dug i manje od 2 km \xc5\xa1irok). Postoji i mnogo malih oto\xc4\x8di\xc4\x87a u blizini koji su dio Arhipelaga Eug\xc3\xa9nie de Montijo koji se prote\xc5\xbeu dalje prema jugozapadu za oko 40 km.\n_START_SECTION_\nPovijest\n_START_PARAGRAPH_\nOtok je slu\xc5\xbeio kao dio obrane grada Vladivostoka razvijen od strane pukovnika Veli\xc4\x8dka. Godine 1992, \xc4\x8detiri vojnika koji su slu\xc5\xbeili u izoliranom garnizonu na otoku izgladnjelo je do smrti a deseci drugih su hospitalizirani zbog gladi. Njihovi zapovjednici nisu im uspjeli poslati hranu mjesecima i stvar je postala nacionalni skandal.'